SK
6.2.2023
Úradný vestník Európskej únie
C 45/19
— ďalej, nariadil ESMA zaplatiť žalobkyniam náhradu škody, ktorá im vznikla z dôvodu straty zmluvy, v sume 3 500 000 eur za prvé dva roky plnenia zmluvy.
Ak by mala byť zmluva ďalej predĺžená, tak ako je to osobitne upravené, žalobkyne požadujú dodatočnú sumu zodpovedajúcu celkovému trvaniu zmluvy, založenú na ročnej sume 1 750 000 eur, od ktorej sa odpočíta akákoľvek suma prípade zodpovedajúca hrubej marži konkrétnych zmlúv, ktoré by boli plnené žalobkyňami v postavení úspešného uchádzača na druhom mieste, pričom ku všetkým vyššie uvedeným sumám sa pripočítajú úroky, — subsidiárne, pokiaľ by Všeobecný súd rozhodol, že žalobkyne nemajú právo na náhradu škody v plnej výške ujmy vzniknutej z dôvodu nezákonných napadnutých rozhodnutí ESMA, žalobkyne požadujú náhradu škody z titulu straty príležitosti v sume 400 000 eur, ku ktorej sa pripočítajú úroky, — uložil ESMA povinnosť nahradiť trovy právneho zastúpenia a iné trovy a výdavky vynaložené žalobkyňou v súvislosti s týmto návrhom, a to aj v prípade zamietnutia tohto návrhu.
Dôvody a hlavné tvrdenia Na podporu svojej žaloby uvádzajú žalobkyne dva žalobné dôvody. 1.
Prvý žalobný dôvod je založený na porušení nariadenia o rozpočtových pravidlách (1) a špecifikácií verejného obstarávania: cena, ktorú ponúkol úspešný uchádzač na prvom mieste je neobvykle nízka/špecifická, keďže ceny profilov sú nižšie než minimálna mzda v Nemecku a v Grécku.
Z rovnakých dôvodov žalobkyne tvrdia, že došlo k porušeniu špecifikácií verejného obstarávania a zásad transparentnosti a riadnej správy vecí verejných. 2.
Druhý žalobný dôvod je založený na porušení povinnosti odôvodnenia, práva na účinný prostriedok nápravy a podstatných formálnych náležitostí. — Prvá časť druhého žalobného dôvodu v rámci návrhu na zrušenie: porušenie povinnosti odôvodnenia, nedostatočné odôvodnenie, — druhá časť druhého žalobného dôvodu v rámci návrhu na zrušenie: porušenie zásady práva na účinný prostriedok nápravy a porušenie podstatných formálnych náležitostí.
(1)
Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v.
EÚ L 193, 2018, s. 1).
Žaloba podaná 7. decembra 2022 – Sboarina/Parlament (Vec T-761/22) (2023/C 45/28) Jazyk konania: taliančina Účastníci konania Žalobca: Gabriele Sboarina (Verona, Taliansko) (v zastúpení: M. Paniz, advokát) Žalovaný: Európsky parlament Návrhy Žalobca navrhuje, aby Všeobecný súd: — zrušil opatrenie „Zmena stanovenia dôchodkových nárokov bývalého talianskeho poslanca Európskeho parlamentu“ oznámené listom z 21. septembra 2022, ktorý bol doručený 28. októbra 2022, zaslanom Generálnym riaditeľstvom pre financie Európskeho parlamentu, ktorého predmetom je: –„Rideterminazione diritti alla pensione di cessata attività a seguito della deliberazione 3 marzo 2022, n.
150 dell’Ufficio di Presidenza della Camera dei deputati“ (Zmena stanovenia dôchodkových nárokov po skončení výkonu funkcie, vzhľadom na uznesenie Predsedníctva poslaneckej snemovne č. 150 z 3. marca 2022)“ oznámené žalobcovi, a v každom prípade zrušil nové určenie a prepočet doživotného príspevku, ktorý Európsky parlament vypláca žalobcovi, ako aj akýkoľvek iný predchádzajúci a/alebo nadväzujúci akt,